Ο **Φρανσίσκο Χέντο Λόπες** (ισπανικά: 
*Francisco Gento López*, 21 Οκτωβρίου 1933 – 18 Ιανουαρίου 2022) ήταν Ισπανός διεθνής ποδοσφαιριστής, ο οποίος αγωνιζόταν ως αριστερός ακραίος επιθετικός. Αρχηγός της Ρεάλ Μαδρίτης της μεγάλης ακμής της και ένας από τους κορυφαίους ακραίους επιθετικούς όλων των εποχών, ψηφίστηκε 30ός καλύτερος ποδοσφαιριστής του 20ού αιώνα στις εκλογές της IFFHS.

Βιογραφία
---------

Έκανε ντεμπούτο στο ισπανικό πρωτάθλημα με την Ράθινγκ Σανταντέρ την αγωνιστική περίοδο 1952–53. Τον επόμενο χρόνο, υπέγραψε με τη Ρεάλ Μαδρίτης και έγινε ένας από τους κορυφαίους παίκτες στην ιστορία του συλλόγου, φορώντας τη φανέλα με το νούμερο 11. Συνολικά για την ομάδα της ισπανικής πρωτεύουσας αγωνίστηκε για 18 χρόνια σε 600 επίσημες συναντήσεις σημειώνοντας 182 τέρματα, και συνολικά 761 αγώνες σκοράροντας 253 γκολ.

Ο *La Galerna del Cantábrico* (Η θάλασσα της Κανταβρίας), όπως ήταν γνωστός, ή "Πάκο" , αγωνιζόταν ως αριστερός ακραίος επιθετικός και φημίστηκε για τις δεξιότητές του με τη μπάλα και την ικανότητά του να σκοράρει. Ο Χέντο ήταν ένας ιδιαίτερα γρήγορος ποδοσφαιριστής, με άριστη τεχνική ικανότητα, η οποία του έδωσε τη δυνατότητα σε πολλαπλές τελικές πάσες κατά τη διάρκεια της καριέρας του. Ήταν επίσης απειλή για σκοράρισμα λόγω της ικανότητάς του στα μακρινά σουτ. Διακρίνονταν επίσης για το ομαδικό του πνεύμα και η αγαστή συνεργασία του με τους κορυφαίους συμπαίκτες του Αλφρέδο Ντι Στέφανο και Φέρεντς Πούσκας δημιούργησαν ένα εξαιρετικό τρίο. Το τρίο της σεζόν 1959–60 αναγνωρίστηκε ως το καλύτερο στην ιστορία του θεσμού από το γαλλικό περιοδικό France Football το 2018, ενώ η γαλλική εφημερίδα L'Équipe αξιολόγησε το Χέντο ως το δεύτερο καλύτερο ποδοσφαιριστή στην ιστορία των 60 χρόνων της διοργάνωσης το 2016 πίσω μόνο από το Ντι Στέφανο. Θεωρείται ως ένας από τους μεγαλύτερους Ισπανούς ποδοσφαιριστές όλων των εποχών.

Στον τελικό του Ευρωπαϊκού Κυπέλλου Πρωταθλητριών του 1957 στην έδρα της Ρεάλ Μαδρίτης, σημείωσε το δεύτερο γκολ της ομάδας στη νίκη με 2–0 κόντρα στη Φιορεντίνα και ένας άλλο σημαντικό γκολ του Χέντο ήταν στον τελικό του 1958, με αντίπαλο τη Μίλαν, όταν στην παράταση σημείωσε το νικητήριο στο 3–2 μετά από 107 λεπτά.
Μεταξύ άλλων διακρίσεων, ο Χέντο κέρδισε το Ευρωπαϊκό Κύπελλο Πρωταθλητριών 6 φορές με τη Ρεάλ Μαδρίτης (ένα ακατάρριπτο ρεκόρ), σημειώνοντας 30 γκολ σε 89 αγώνες καριέρας στη διοργάνωση. Δεν έχασε κανένα αγώνα Κυπέλλου Ευρώπης μεταξύ 1955 και 1970. Έπαιξε επίσης για την Εθνική Ισπανίας από το 1955 έως το 1969, συμμετέχοντας σε 43 αγώνες και σημείωσε 5 τέρματα. Με την εθνική της ιβηρικής χώρας δεν γνώρισε επιτυχία σε κανένα από τα δύο Παγκόσμια Κύπελλα που συμμετείχε (1962 και 1966, στο οποίο ήταν και αρχηγός).

Αγωνίστηκε σε οκτώ τελικούς του μεγάλου Ευρωπαϊκού Κυπέλλου (ρεκόρ 6 νίκες–2 ήττες) με την ένατη ευρωπαϊκή τελική εμφάνιση στον τελικό του Κυπέλλου Κυπελλούχων το 1970–71 όπου η Ρεάλ Μαδρίτης στις 21 Μαρτίου 1971 αγωνίστηκε στην Ελλάδα στο Στάδιο Καραϊσκάκη και έχασε από την Τσέλσι με 1–2. Ήταν ο τελευταίος του αγώνας. Είναι κάτοχος αυτού του ρεκόρ από κοινού με το Πάολο Μαλντίνι (με επίδοση 5–3). Ο θρυλικός συμπαίκτης του στη Ρεάλ Μαδρίτης, Αλφρέδο Ντι Στέφανο (επίδοση 5–2) έρχεται τρίτος με 7.

Στις 23 Οκτωβρίου 1963 συμμετείχε ως μέλος της Μικτής Κόσμου στον αγώνα απέναντι στην Εθνικής Αγγλίας για τον εορτασμό των 100 χρόνων της αγγλικής ποδοσφαιρικής ιστορίας μαζί με τους Αλφρέδο Ντι Στέφανο, Φέρεντς Πούσκας, Λεβ Γιασίν, Εουσέμπιο, Ρεϊμόν Κοπά, Ντζάλμα Σάντος, Γιόζεφ Μάζοπουστ, Ούβε Ζέελερ, Ντένις Λόου κα. Επίσης συμμετείχε στη Μικτής Ευρώπης στον αγώνα προς τιμή του Στάνλεϊ Μάθιους στις 28 Απριλίου 1965.

Αφού αποχώρησε από την ενεργό δράση το 1971, έγινε προπονητής αναλαμβάνοντας την ευθύνη διαφόρων μικρών ομάδων. Στο τέλος, δέχθηκε θέση ως πρεσβευτής για τη Ρεάλ στην Ευρώπη. Ήταν επίτιμος πρόεδρος της Ρεάλ Μαδρίτης από το 2014 μέχρι το θάνατό του.

Τίτλοι και διακρίσεις
---------------------

**Ρεάλ Μαδρίτης**

* Πρωτάθλημα Ισπανίας (12) : 1953–54 , 1954–55 , 1956–57 , 1957–58 , 1960–61 , 1961–62 , 1962–63 , 1963–64 , 1964–65 , 1966–67 , 1967–68 , 1968–69
* Κύπελλο Ισπανίας (2) : 1961–62, 1969–70
* Κύπελλο Πρωταθλητριών Ευρώπης (6) : 1955–56, 1956–57, 1957–58, 1958–59, 1959–60, 1965–66
* Διηπειρωτικό Κύπελλο : 1960
* Λατινικό Κύπελλο (2) : 1955, 1957

**Ατομικές διακρίσεις**

* Οι περισσότεροι τίτλοι του ισπανικού πρωταθλήματος : 12
* Τα περισσότερα μεγάλα τρόπαια με τη Ρεάλ Μαδρίτης: 23
* *World Soccer* World XI (3) : 1960, 1961, 1962
* *World Soccer* περιοδικό : Οι 100 μεγαλύτεροι ποδοσφαιριστές όλων των εποχών
* Βραβείο Golden Foot Legends : 2004
* IFFHS Legends
* IFFHS : 30ος καλύτερος ποδοσφαιριστής του 20ού αιώνα
* Επίτιμος Πρόεδρος της Ρεάλ Μαδρίτης : 2016

Παραπομπές
----------

1. 1 2  «2022: El año en el que nos dejaron gran cantidad de ilustres del deporte». Ανακτήθηκε στις 3 Σεπτεμβρίου 2023.
2. ↑  «IFFHS' Century Elections». Ανακτήθηκε στις 7 Ιουνίου 2020.
3. ↑  «Real Madrid : Gento». Αρχειοθετήθηκε από το πρωτότυπο στις 7 Ιουνίου 2020. Ανακτήθηκε στις 7 Ιουνίου 2020.
4. ↑  «IFFHS : Francisco Gento». Αρχειοθετήθηκε από το πρωτότυπο στις 6 Ιουλίου 2020. Ανακτήθηκε στις 5 Ιουλίου 2020.
5. 1 2 3 4  «Paco Gento obituary». Ανακτήθηκε στις 12 Ιουνίου 2022.
6. ↑  «Top 10 Real Madrid Legends of All Time». Αρχειοθετήθηκε από το πρωτότυπο στις 24 Οκτωβρίου 2023. Ανακτήθηκε στις 24 Οκτωβρίου 2023.
7. ↑  «Biografias : Paco Gento». Αρχειοθετήθηκε από το πρωτότυπο στις 7 Ιουνίου 2020. Ανακτήθηκε στις 7 Ιουνίου 2020.
8. ↑  «PACO GENTO, LA GALERNA DEL CANTÁBRICO». Ανακτήθηκε στις 21 Ιουλίου 2022.
9. ↑  «GENTO, LE MIEUX COIFFÉ». Ανακτήθηκε στις 3 Δεκεμβρίου 2020.
10. ↑  «Top 10 Attacking Trios of All Time». Ανακτήθηκε στις 17 Μαρτίου 2021.
11. ↑  «Οι θρυλικές "Αγίες Τριάδες" του ποδοσφαίρου». Ανακτήθηκε στις 29 Σεπτεμβρίου 2022.
12. ↑  «France Foootball choose best 'trident' in European Cup ever». Αρχειοθετήθηκε από το πρωτότυπο στις 31 Αυγούστου 2023. Ανακτήθηκε στις 31 Αυγούστου 2023.
13. ↑  «L'Equipe honours Real Madrid». Αρχειοθετήθηκε από το πρωτότυπο στις 31 Αυγούστου 2023. Ανακτήθηκε στις 31 Αυγούστου 2023.
14. ↑  «Paco Gento and a bookshop in Leeds». Ανακτήθηκε στις 13 Ιουλίου 2022.
15. ↑  «Francisco Gento López - Goals in European Cups». Ανακτήθηκε στις 7 Ιουνίου 2020.
16. 1 2  «UEFA : Champions League final records and statistics». Ανακτήθηκε στις 1 Μαΐου 2021.
17. ↑  «Francisco Gento - International Matches». Ανακτήθηκε στις 7 Ιουνίου 2020.
18. ↑  «UEFA : The greatest teams of all time: Real Madrid 1956-60». Ανακτήθηκε στις 19 Οκτωβρίου 2020.
19. ↑  «England 2 - Rest of the World 1 - 1963» (στα Αγγλικά). Ανακτήθηκε στις 11 Απριλίου 2020.
20. ↑  «Όταν η Αγγλία τίμησε ένα αιώνα ποδοσφαίρου!». Ανακτήθηκε στις 13 Ιουνίου 2020.
21. ↑  «RETRO FOOTBALL: THE INCREDIBLE TEAM SHEETS FOR SIR STANLEY MATTHEWS' FAREWELL TESTIMONIAL, 1965». Ανακτήθηκε στις 15 Ιουνίου 2020.
22. ↑  «Yashin, Puskas and Di Stefano: Stanley Matthews' testimonial line-up featured the greatest assembly of footballers ever». Αρχειοθετήθηκε από το πρωτότυπο στις 7 Μαΐου 2023. Ανακτήθηκε στις 7 Μαΐου 2023.
23. ↑  «Paco Gento : manager». Ανακτήθηκε στις 7 Ιουνίου 2020.
24. ↑  «Paco Gento, Honorary President of Real Madrid». Αρχειοθετήθηκε από το πρωτότυπο στις 24 Ιουνίου 2020. Ανακτήθηκε στις 7 Ιουνίου 2020.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φρανσίσκο Χέντο** |

* Φρανσίσκο Χέντο στη FIFA (αρχειοθετημένος) (Αγγλικά)Edit on Wikidata

* Φρανσίσκο Χέντο στην UEFA (Αγγλικά)Edit on Wikidata

* Φρανσίσκο Χέντο's προφίλ παίκτη στο National-Football-Teams.comEdit on Wikidata

* Φρανσίσκο Χέντο στην IMDb (Αγγλικά)Edit on Wikidata

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 87048461
* GND: 124984830X
* BNE: XX1283207

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |